ഡ്രൈവറില്ലാ മിനിബസ് : അണിയറയില് പരീക്ഷണം ദോഹ: വളയം പിടിക്കാന് ഡ്രൈവറില്ല, പ്രവര്ത്തനം പൂര്ണമായും ഓട്ടോമാറ്റിക്. റോഡുകളിലെ സിഗ്നല് പോയന്റുകള് മുതല് മറ്റുവാഹനങ്ങളെ മറികടക്കുന്നതു വരെ കണ്ടാല് പെര്ഫക്ട് ഓക്കെ. അണിയറിയില് പരീക്ഷണം തകൃതിയാവുന്ന കര്വയുടെ ഫുള് ഓട്ടോമാറ്റിക് മിനിബസിെന്റ കാര്യമാണ് പറയുന്നത്. ലെവല് ഫോര് ടെക്നോളജിയില് ചൈനീസ് കമ്ബനിയായ യുടോങ് നിര്മിച്ച ഈ ബസ് ഇപ്പോള് പരീക്ഷണത്തിലാണ്. പരീക്ഷണ വിജയം കണ്ടാല് ഖത്തറിെന്റ നിരത്തുകളില് താരമാവുന്നത് ഈ കൊച്ചു ചൈനക്കാരനായി മാറും. നവംബര് 30ന് കിക്കോഫ് കുറിക്കുന്ന ഫിഫ അറബ് കപ്പിന് ആരാധകരുടെ യാത്രക്ക് ലഭ്യമാക്കുക എന്ന ലക്ഷ്യത്തിലാണ് ഖത്തര് പൊതുഗതാഗത വിഭാഗമായി മുവാസലാത്ത്. പുതിയ ബസ് കാണാനും പ്രവര്ത്തനങ്ങള് വിലയിരുത്താനും പരിചയപ്പെടാനുമായി ഗതാഗത മന്ത്രി ജാസിം സൈഫ് അഹമ്മദ് അല് സുലൈതി കഴിഞ്ഞ ദിവസമെത്തി. ഒരു മാസത്തോളം നീളുന്ന പരീക്ഷണങ്ങളില് ഖത്തറിെന്റ കാലാവസ്ഥയിലും റോഡിലും മിനിബസ് പ്രവര്ത്തനക്ഷമമാണെന്ന് തെളിയിക്കപ്പെട്ടാല് അധികം വൈകാതെ നിരത്തിലിറങ്ങും. അതോടെ, ലോകത്ത് ആദ്യമായി ഓട്ടോമാറ്റിക് വാഹനം ഗതാഗതത്തിന് ഒരുക്കുന്ന ആദ്യ രാജ്യമായി ഖത്തര് മാറും. ഓട്ടോമാറ്റിക് സാങ്കേതിക വിദ്യയിലെ ഏറ്റവും നവീനമായ ലെവല് ഫോര് ടെക്നോളജിയോടെയാണ് യുടോങ്ങിെന്റ മിനിബസുകള് സജ്ജമാക്കിയത്. ഡ്രൈവറില്ലാതെ തന്നെ വാഹനം ഓടും. എന്നാല്, അടിയന്തര സാഹചര്യങ്ങളില് നിയന്ത്രണം ഏറ്റെടുക്കുക എന്ന ലക്ഷ്യത്തില് ഒരു ഡ്രൈവര് വാഹനത്തിലുണ്ടായിരിക്കും. റഡാറുകളും ലിഡാര് സംവിധാനങ്ങളും ഏറ്റവും പുതിയ സാങ്കേതിക വിദ്യയിലെ കാമറകളും ഉള്പ്പെടുന്നതാണ് ബസ്. സഞ്ചാരപാതയില് കാമറയും റഡാറും ഉള്പ്പെടെയുള്ള സംവിധാനത്തിലൂടെ തടസ്സങ്ങളെ വേഗത്തില് തിരിച്ചറിഞ്ഞ് യാത്ര സുരക്ഷിതമാക്കും. 250 മീറ്റര് ദൂരക്കാഴ്ച പിടിച്ചെടുക്കാനാവുന്നതാണ് കാമറ സംവിധാനം. മിനിബസില് ഒരേസമയം എട്ടു പേര്ക്ക് യാത്രചെയ്യാം. മണിക്കൂറില് 40 കിലോമീറ്ററാണ് വേഗം. ഒന്നരമണിക്കൂറില് മുഴുവനായും ചാര്ജ് ചെയ്യപ്പെടുന്ന ബാറ്ററിയില് 100കി.മീ വരെ ഓടാന് കഴിയും. ഏറ്റവും സുരക്ഷിതമായ യാത്രാ മാര്ഗമായാണ് കമ്ബനി ഓട്ടോമാറ്റിക് മിനിബസിനെ അവതരിപ്പിക്കുന്നത്.